
Kārtība, kādā piešķir un izmaksā atlīdzību par bērna adopciju
Izdoti saskaņā ar Valsts sociālo pabalstu likuma 8.1 panta trešo daļu,
15.panta pirmo daļu, 16.panta pirmo daļu un 17.panta pirmo un otro daļu
· 1. Noteikumi nosaka kārtību, kādā piešķir un izmaksā atlīdzību par bērna adopciju (turpmāk – atlīdzība), atlīdzības apmēru un tā pārskatīšanas kārtību, kā arī dokumentus, kādi iesniedzami, lai saņemtu atlīdzību.
· 2. Atlīdzības apmērs ir 2433 euro. Atlīdzību izmaksā vienam no bērna vecākiem.
· 3. Atlīdzības apmēru pēc labklājības ministra ierosinājuma pārskata Ministru kabinets, izvērtējot ekonomisko situāciju valstī, kā arī ņemot vērā valsts budžeta iespējas un Centrālās statistikas pārvaldes noteikto strādājošo mēneša vidējās bruto darba samaksas pieaugumu.
· 4. Lai saņemtu atlīdzību, tās pieprasītājs iesniedz Valsts sociālās apdrošināšanas aģentūrā pieprasījumu par atlīdzības piešķiršanu, norādot šādas ziņas:
· 4.1. atlīdzības pieprasītāja:
· 4.1.1. vārds, uzvārds;
· 4.1.2. personas kods;
· 4.1.3. tālruņa numurs, elektroniskā pasta adrese vai oficiālā elektroniskā adrese (ja personai ir aktivizēts oficiālās elektroniskās adreses konts);
· 4.1.4. kredītiestādes vai pasta norēķinu sistēmas konta numurs;
· 4.2. bērna:
· 4.2.1. vārds, uzvārds;
· 4.2.2. personas kods;
· 4.3. pieprasītās atlīdzības veids – atlīdzība par bērna adopciju.
· 4.1 Šo noteikumu 4. punktā minēto pieprasījumu Valsts sociālās apdrošināšanas aģentūrā var iesniegt vienā no šādiem veidiem:
· 4.11. izmantojot vienotajā valsts un pašvaldību pakalpojumu portālā www.latvija.gov.lv pieejamo elektronisko pakalpojumu;
· 4.12. sagatavojot pieprasījumu brīvā formā vai aizpildot Valsts sociālās apdrošināšanas aģentūras tīmekļvietnē www.vsaa.gov.lv ievietoto veidlapu un nosūtot to elektroniski, parakstītu ar drošu elektronisko parakstu, vai pa pastu vai iesniedzot klātienē jebkurā Valsts sociālās apdrošināšanas aģentūras nodaļā.
· 4.2 Atlīdzības pieprasītājs ar parakstu apliecina, ka pieprasījumā sniegtā informācija ir patiesa.
(MK 12.05.2010. noteikumu Nr.426 redakcijā)
· 4.3 (Svītrots)
· 4.4 Tiesa, kura apstiprinājusi adopciju, triju darbdienu laikā pēc sprieduma stāšanās likumīgā spēkā par to paziņo Valsts sociālās apdrošināšanas aģentūrai.
(MK 12.05.2010. noteikumu Nr.426 redakcijā)
· 5. Pieprasījumu par atlīdzības piešķiršanu Valsts sociālās apdrošināšanas aģentūras nodaļa izskata mēneša laikā pēc tā saņemšanas un pieņem lēmumu par atlīdzības piešķiršanu vai atteikumu piešķirt atlīdzību.
· 6. Valsts sociālās apdrošināšanas aģentūras nodaļa lēmumu par atteikumu piešķirt atlīdzību pieņem šādos gadījumos:
· 6.1. atlīdzības pieprasītājs vai pieprasījuma saturs neatbilst Valsts sociālo pabalstu likumā un šajos noteikumos noteiktajām prasībām;
· 6.2.  (svītrots ar MK 12.05.2010. noteikumiem Nr.426);
· 6.3. atlīdzības pieprasītājs sniedzis nepatiesas ziņas;
· 6.4. zudis tiesiskais pamats atlīdzības piešķiršanai.
· 7. Par atlīdzības piešķiršanu vai pamatotu atteikumu piešķirt atlīdzību Valsts sociālās apdrošināšanas aģentūras nodaļa informē atlīdzības pieprasītāju. Ja pieņemts lēmums par atteikumu piešķirt atlīdzību, atlīdzības pieprasītāju informē rakstiski atbilstoši Administratīvā procesa likumam.
· 8. Valsts sociālās apdrošināšanas aģentūras nodaļa atlīdzību izmaksā ne vēlāk kā nākamajā kalendāra mēnesī pēc atlīdzības piešķiršanas dienas.
· 9. Ja Valsts sociālās apdrošināšanas aģentūras nodaļas vainas dēļ atlīdzības saņēmējam atlīdzība nav izmaksāta noteiktajā termiņā, attiecīgo summu viņam izmaksā ne vēlāk kā nākamajā kalendāra mēnesī pēc dienas, kad konstatēta pieļautā kļūda.
· 10. Atlīdzības saņēmēja vainas dēļ nepamatoti saņemto atlīdzības summu atlīdzības saņēmējs atmaksā labprātīgi vai tā tiek ieturēta no nākamajos mēnešos izmaksājamiem valsts sociālajiem pabalstiem, no kuriem atļauts izdarīt ieturējumus.
· 11. Ja atlīdzības saņēmējs nepamatoti saņemto atlīdzības summu neatmaksā labprātīgi vai valsts sociālo pabalstu izmaksa tiek pārtraukta, pirms parāds ir  dzēsts, attiecīgo summu piedzen, iesniedzot izpildrīkojumu tiesu izpildītājam administratīvā akta izpildei piespiedu kārtā.
(Grozīts ar MK 12.05.2010. noteikumiem Nr.426)
· 12. Atzīt par spēku zaudējušiem:
· 12.1. Ministru kabineta 2004.gada 30.marta noteikumus Nr.193 "Noteikumi par bērna adopcijas pabalsta apmēru, tā pārskatīšanas kārtību un pabalsta piešķiršanas un izmaksas kārtību" (Latvijas Vēstnesis, 2004, 53., 124.nr.);
· 12.2. Ministru kabineta 2005.gada 11.janvāra noteikumus Nr.26 "Kārtība, kādā piešķir un izmaksā atlīdzību par bērna adopciju" (Latvijas Vēstnesis, 2005, 8.nr.; 2009, 103.nr.).
· 13. Noteikumi stājas spēkā 2010.gada 1.janvārī.

